**Tematika**

**Kurzus címe**: A német idealizmus és romantika esztétikája 2

**Kurzus kódja**: BTAE31MA; BTFI403MA

**Oktató**: Tánczos Péter

**Órarendi információ**: hétfő 12-14, 232/c. terem

**A kurzus célja**: A kurzuson a német koraromantika két emblematikus alakjának egy-egy esztétikai írását fogjuk körüljárni. Friedrich Schlegel *Beszélgetés a költészetről* című munkájából két részletet tanulmányozunk: a mitológiáról szóló, valamint a modern regény sajátosságait elemző szakaszt. Előbbi kapcsán kitekintünk az ébredező német idealizmus mítoszigényére, utóbbi esetében pedig a koraromantikus regényelméletet helyezzük el tágabb kontextusban. A másik szerzőnk Friedrich Hölderlin lesz: életnűvének sajátos filozófiai igényű értelmezéséinek áttekintése után először kifejezetten néhány rövid, elméleti írását dolgozzuk fel közösen, hogy aztán az *Oidipusz király* fordításához készült kommentárjaiban mélyedjünk el. A cél az, hogy elhelyezzük a német idealizmus Szophoklész-értelmezései között ezt az egyedi interpretációt. A két központi olvasmányunk révén ízelítőt kapunk a német koraromantika műértelmezési gyakorlatából is; modern (*Tristram Shandy*, *Mindenmindegy Jakab*), valamint antik (*Oidipusz király*, *Antigoné*) példákon keresztül.

**A kurzus témái**:

1. Friedrich Schlegel filozófiai portréja

2. A jénai romantikus kör és a „symphilosophieren” eszménye

3. Az ész mitológiája

4. A „regény” koraromantikus fogalma

5. Permanens parabázis (Schlegel Sterne- és Diderot-olvasata)

6. Friedrich Hölderlin műveinek filozófiai interpretációi

7. Hölderlin elméleti írásai

8. A Szophoklész-drámák idealista értelmezései

9. Hölderlin *Oidipusz*-olvasata

10. Hölderlin *Antigoné*-olvasata

11. Zárthelyi dolgozat

**A kurzus teljesítésének feltételei**: a kötelező irodalom és az órák anyagának ismerete

**A számonkérés módja**: írásbeli vizsga

**Kötelező irodalom**:

1. Schlegel, Friedrich: „Beszélgetés a költészetről.” Tandori Dezső fordítása. In: August Wilhelm Schlegel – Friedrich Schlegel (szerk.): *Válogatott esztétikai írások*. Bp.: Gondolat, 1980. pp. 357–382.

2. „A német idealizmus legrégebbi rendszerprogramja.” Zoltai Dénes fordítása. *Magyar Filozófiai Szemle* 1985/5-6. pp. 811–812.

3. Friedrich Hölderlin: „Filozófiai írások (Válogatás).” Weiss János fordítása. *Magyar Filozófiai Szemle* 1993/5-6. pp. 963–976.

4. Friedrich Hölderlin: „Megjegyzések az *Oidipusz*hoz” Szabó Csaba fordítása. *Vulgo* 2002/1. pp. 299–304. VAGY: Friedrich Hölderlin: „Megjegyzések az *Oidipus*hoz.” Szabó Csaba fordítása. *Kalligram* 2020/7–8. pp. 28–32.

5. Friedrich Hölderlin: „Megjegyzések az Antigonéhoz. Pongrácz Tibor fordítása. *Kalligram* 2020/7–8. pp. 33–37.

**Ajánlott irodalom**:

1. Laurence Sterne: *Tristram Shandy úr élete és gondolatai*. Határ Győző fordítása. Bp.: Új Magyar Könyvkiadó, 1956.

2. Denis Diderot: *Mindenmindegy Jakab meg a gazdája*. Bartócz Ilona fordítása. Bp.: Európa, 1960.

3. Szophoklész: „Oedipus király.” Babits Mihály fordítása. In: *Szophoklész drámái*. Bp.: Osiris, 2004. pp. 143–199.

4. Friedrich Hölderlin: „Oidipusz, a türannosz. Szophoklész szomorújátéka.” Szabó Csaba fordítása. *Vulgo* 2002/1. pp. 274–298.

5. Szophoklész: „Antigoné.” Mészöly Dezső fordítása. In: *Szophoklész drámái*. Bp.: Osiris, 2004. pp. 53–97.

A kurzus tematikája a félév folyamán változhat. Az oktató az utolsó órán megbeszéli a hallgatókkal a kurzus teljesítését a félévi munka tükrében.